《又泛西溪诗十首 其四》
宋代·刘跂

扁舟如箭过前湾，飞鹭多情送我还。张起片帆风正急，回头已失蔡公山。

作者简介：永静军东光人，字斯立，号学易先生。刘挚子。神宗元丰二年进士。官朝奉郎，哲宗绍圣间从父于新州谪所。徽宗立，诏返挚家属，跂诉文及甫之诬，及甫被贬。后遭党祸，编管寿春，为官拓落，政和末以寿终。有《学易集》。